Nende kahe määratud punkti vahele mahub hulga põnevaid ettevõtmisi. Homne hommik algab direktori tervitusega, millele järgneb kohe õpilasomavalitsuse poolne kooli tutvustav slaidkava, ekskursioon koolimajas ja tundide külastus. Peale lõunat korraldatakse ekskursioon Sindi linnas ja toimub ka linnapea vastuvõtt. Õhtupoolikul aga leiavad õpilased aega ühistegevuseks koolimajas. Neljapäeval  kasutatakse ühistranspordi teenust, et teha ringkäik Pärnu huvipakkuvamatesse kohtadesse. Külastatakse Magdaleena Gildi muusikakambrit, Endlat, vaadatakse mere äärt ja võibolla õnnestub veel jäädki näha. Neljapäeval võetakse vastu ka Itaaliast saabuvad muusikakooli õpetajad, kellele reede hommikul tutvustatakse Sindi muusikakooli lugu ja tegemisi. Reedel antakse külalistele võimalus laupäeval toimuvaks suurkontserdiks end veelkord viimase lihvi andmiseks ette valmistada.